เตรียมเสนอแผนจัดหาเครื่องบินของบริษัท การบินไทย จำกัด (มหาชน) จำนวน 38 ลำ วงเงินกว่า 156,000 ล้านบาท
เตรียมเสนอแผนจัดหาเครื่องบินของบริษัท การบินไทย จำกัด (มหาชน) จำนวน 38 ลำ วงเงินกว่า 156,000 ล้านบาทนายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยถึงความคืบหน้าแผนจัดหาเครื่องบิน จำนวน 38 ลำ ของบริษัท การบินไทย จำกัด (มหาชน) วงเงิน 156,169 ล้านบาท ว่า ขณะนี้ได้ตรวจสอบแผนเรียบร้อยแล้ว และไม่มีข้อท้วงติงจากนายถาวร เสนเนียม รัฐมนตรีช่วยว่าการกระทรวงคมนาคม ที่กำกับดูแลบริษัทการบินไทย คาดว่าภายในเดือนสิงหาคมนี้จะเสนอต่อที่ประชุมคณะรัฐมนตรี พิจารณาอนุมัติได้ พร้อมยืนยันว่าจะไม่กระทบกับงบประมาณแผ่นดิน เนื่องจากบริษัทการบินไทยมีการระบุว่า จะไปหาแหล่งเงินกู้พร้อมชำระหนี้เอง นอกจากนี้ยังได้กำชับให้บริษัทการบินไทยจัดซื้อเครื่องบินให้เป็นไปตามมาตรฐานโลกเพื่อเพิ่มขีดความสามารถในการแข่งขันและไม่ควรซื้อกับบริษัทเดียวสำหรับโครงการจัดหาเครื่องบินปี 2562-2569 แบ่งเป็น 2 ช่วง โดยช่วงที่ 1 ปี 2562-2567 จำนวน 25 ลำ ประกอบด้วย เครื่องบินลำตัวพิสัยกลาง-ไกล ขนาด 250-374 ที่นั่ง จำนวน 3 ลำ  เครื่องบินลำตัวแคบพิสัยใกล้ขนาด 170-220 ที่นั่ง จำนวน 22 ลำ วงเงินลงทุน 71,874 ล้านบาท พร้อมทั้งเครื่องยนต์สำรอง 8 เครื่องยนต์ วงเงินลงทุน 6,740 ล้านบาท วงเงินลงทุนรวมไม่เกิน 78,614 ล้านบาท ช่วงที่ 2 ปี 2563-2569 จัดหาเครื่องบินแบบ Option Order จำนวน 13 ลำ พร้อมเครื่องยนต์สำรอง วงเงินลงทุนรวมไม่เกิน 77,555 ล้านบาท เพื่อทดแทนการปลดระวางเครื่องบินแบบ A380-800 และ B777-200ERสำหรับการจัดหาครั้งนี้ คือการเช่าซื้อทั้งหมด 38 ลำ แต่หากไม่สามารถดำเนินการจัดหาด้วยวิธีเช่าซื้อได้ เนื่องจากสถานการณ์เปลี่ยนแปลงไป เช่น ไม่มีเครื่องบินตามเวลาที่ต้องการ หรือสถานะการเงิน/การแข่งขันมีการเปลี่ยนแปลง จึงจะพิจารณาเช่าดำเนินงานตามความจำเป็น